Tanpòc s‟explicaue se per qué arrie tant alègraments jos era mostacha e guinhaue eth uelh en passar dera hièstra entath balcon, tant que ua ploja tèba e seguida queiguie sus es secs brotons dera civada, o per qué, ena epòca dera sèga o de recuelhuda, rogit peth solei, sudorós, damb flaira d‟absinti e semes d‟estragon enes peus, se heregaue es mans satisfèt s‟eth vent aluenhaue ues bromasses que menaçauen tronada e didie: “Un aute dia atau e era nòsta cuelheta e era des mujiks ja serà en granèr”.